Katie Bowen

Kate Elizabeth "Katie" Bowen (s. 15. huhtikuuta 1994 Auckland) on uusiseelantilainen jalkapalloilija. Hän on pelipaikaltaan puolustaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 92 maaottelua ja tehnyt niissä kolme maalia. MM-kilpailuissa 2019 hän pelasi Uuden-Seelannin kaikki kolme ottelua alusta loppuun. Hän pelasi ensimmäisen naisten maaottelunsa 16-vuotiaana.

Bowen edustaa seuratasolla australialaista Melbourne Cityä. Hän on pelannut Yhdysvalloissa FC Kansas Cityn, Utah Royalsin, Kansas City Currentin ja North Carolina Couragen joukkueissa.

Lähteet 

Uusiseelantilaiset jalkapalloilijat
Vuonna 1994 syntyneet
Elävät henkilöt